PONUDITELJ , OIB: (u daljnjem tekstu: Korisnik), s jedne strane

i

**JAVNA USTANOVA “NACIONALNI PARK KRKA”** Šibenik, Trg Ivana Pavla II br. 5, 22000 Šibenik, (u daljnjem tekstu: Davatelj koncesijskog odobrenja), ., s druge strane

zaključili su dana. godine slijedeći

UGOVOR

O KONCESIJSKOM ODOBRENJU ZA OBAVLJANJE DJELATNOSTI

PRIJEVOZA INDIVIDUALNIH POSJETITELJA NA RELACIJI

SKRADINSKI BUK – VISOVAC – ROŠKI SLAP I PRIVREMENI PRIVEZ PLOVILA NA PRISTANU NA SKRADINSKOM BUKU

I. TEMELJNE ODREDBE

Članak 1.

Ugovorne stranke suglasne su da se ovim ugovorom uređuju njihovi međusobni odnosi u obavljanju dopuštene djelatnosti na području Nacionalnog parka „Krka“.

Ugovorne stranke suglasne su da su temelj za sklapanje ovog ugovora Odluka o dodjeljivanju koncesijskog odobrenja (KLASA: URBROJ: .), kojom je Javna ustanova „Nacionalni park Krka“ dodijelila koncesijsko odobrenje Korisniku, u skladu s odredbama Zakona o zaštiti prirode (NN br. 80/13, 15/18, 14/19, 127/19) i pozitivnim pod zakonskim propisima iz oblasti zaštite prirode čije je poštivanje u obavljanju djelatnosti na zaštićenom području Nacionalnog parka „Krka“ od primarne važnosti za zaštitu njegove sveukupne biološke i krajobrazne raznolikosti.

II. OBAVLJANJE DJELATNOSTI I KONCESIJSKO ODOBRENJE

Članak 2.

Ovim ugovorom Davatelj koncesijskog odobrenja daje koncesijsko odobrenje Korisniku za obavljanje djelatnosti prijevoza individualnih posjetitelja brodicom tipa \_\_\_, na relaciji Skradinski buk – Visovac – Roški slap (akvatorij unutar granica Nacionalnog parka „Krka“) i privremeni privez plovila na pristanu na Skradinskom buku, a sve na prostoru Nacionalnog parka „Krka“ po principu jedan brodar jedno plovilo (ista osoba vrši prijevoz i prihvat posjetitelja).

Članak 3.

Koncesijsko odobrenje daje se za vrijeme do 15. rujna 2022. i ne može se prešutno produljiti.

III. NAKNADA ZA KONCESIJSKO ODOBRENJE

Članak 4.

Ugovorne stane su suglasne da će Davatelj koncesijskog odobrenja vršiti prodaju izletničkih karata za navedene relacije te je sukladno tome i obvezan plaćati PDV.

Ugovorne strane sporazumno ugovaraju da će Davatelj plaćati Korisniku ugovorenu naknadu u iznosu od \_\_\_\_\_\_%od pojedinačne izletničke karte za usluge prijevoza individualnih posjetitelja za navedene relacije. Davatelj koncesijskog odobrenja dužan je sredstva dobivena prodajom izletničkih karata za navedene relacije koristiti isključivo za zaštitu, održavanje i promicanje Nacionalnog parka „Krka“.

Članak 5.

Korisnik je Dužan Davatelju koncesijskog odobrenja za obavljanje djelatnosti na području Nacionalnog parka „Krka“ izdati račun za usluge prijevoza posjetitelja Parka i to u vrijednosti od \_\_\_\_\_\_\_% od pojedinačne izletničke karte za navedene relacije. Korisnik će izdati račun Davatelju koncesijskog odobrenja na temelju dnevnog izvještaja o ostvarenom prometu na brodskoj recepciji Skradinski buk koju će Davatelj koncesijskog odobrenja slati Korisniku dva puta mjesečno i to svakog 1-og i 15-og u mjesecu na sljedeću adresu\_\_\_\_

IV. UVJETI ZAŠTITE PRIRODE

Članak 6.

- djelatnost na zaštićenom području obavljati odgovorno u skladu s mjerama propisanima za zaštićeno područje

- zabranjeno je onečišćavanje voda i okoliša u zaštićenom području (bukom, mazutom, uljima, otpadom i sl)

- strogo je zabranjeno prati ili čistiti plovilo detergentima u akvatoriju Parka

- nije dopušteno ploviti brzinom većom od 7 milja

- zabranjeno je odlagati opremu i gorivo na otvorenom ili vidljivim prostorima oko ili uz pristan

- nije dozvoljeno isticati reklamne oglase, posebno svjetleće u zaštićenom prostoru

- osigurati sakupljanje i odvoz svog otpada koji nastane obavljanjem djelatnosti i zbrinuti ga izvan zaštićenog prodručja na zakonom propisani način.

Drugi uvjeti izdavanja i korištenja koncesijskog odobrenja:

- radno vrijeme uskladiti s radom NP

- osoba koja obavlja prodaju mora biti dolično odjevena i dolično se ponašati

- korisnik koncesije materijalno će odgovarati za štete na zaštićenom području koje nastanu nesavjesnim postupcima za vrijeme trajanja koncesijskog odobrenja

- brodica mora biti registrirana za max. 12 putnika

- ukrcaj i iskrcaj putnika obavljati na mjestu kojeg odredi Ustanova

- korisnik koncesije dužan je kupnju izletničkih karata vršiti na recepcijama JU NP „Krka“

- pridržavati se svih odredbi Pravilnika o zaštiti i očuvanju NP „Krka“

- nije dozvoljeno mijenjati izgled pristana za plovila bez prethodno ishođenih dozvola nadležnih tijela i uz izričito dopuštenje Ustanove

- potrebno je pridržavati se voznog reda brodova koji utvrdi Ustanova i rasporeda vožnje prema broju posjetitelja po brodu.

- pridržavati se svih odredaba Zakona o plovidbi i lukama unutarnjih voda („NN“ 109/07, 132/07, 51/13, 152/14, 118/18), Pravilnika o čamcima, („NN“ 72/15) i Pravilnika o plovidbi na unutarnjim vodama („NN“ 138/15)

- pridržavati se uputa i mjera Hrvatskog zavoda za javno zdravstvo i Stožera civilne zaštite Republike Hrvatske radi zaštite sigurnosti i zdravlja posjetitelja, vezano uz epidemiju bolesti COVID 19.

V. PRIJEVREMENI RASKID UGOVORA

Članak 7.

Ovaj ugovor može se jednostrano raskinuti prije isteka vremena na koji je zaključen ako Korisnik ne poštuje odredbe članka 6. ovog Ugovora, te u slučajevima svakog drugog nepoštivanja odredaba ovog Ugovora bilo koje od ugovorenih strana, Ugovor se može raskinuti u roku od 8 dana od dana odašiljanja pisane obavjesti preporučenom poštom na adresu sjedišta ugovorne strane ili odašiljanja na adresu elektroničke pošte ugovorne strane.

Ovaj ugovor Ustanova će jednostrano raskinuti s trenutnim učinkom odašiljanjem pisane obavijesti preporučenom poštom na adresu sjedišta ovlaštenika ili odašiljanjem obavjesti na adresu elektroničke pošte Korisnika, u slijedećim slučajevima:

- ukoliko Korisnik ne plati naknadu za koncesijsko odobrenje na način određen ovim Ugovorom

- ukoliko Korisnik prestane obavljati svoju djelatnost za koju je dobio koncesijsko odobrenje

- vožnje pod utjecajem alkohola ili drugih opijata

- grubog vrijeđanja ili fizičkog sukoba Korisnika s posjetiteljima ili djelatnicima Ustanove.

VI. NADZOR

Članak 9.

Ugovorne strane utvrđuju da služba nadzora Davatelja koncesijskog odobrenja vrši kontrolu i nadzor nad provođenjem odredaba ovog ugovora i da će služba nadzora zabraniti sve djelatnosti koje nisu u skladu s ovim ugovorom i pozitivnim propisima.

VII. PRIJELAZNE I ZAVRŠNE ODREDBE

Članak 10.

Ugovorne strane su ovaj ugovor pročitale, te ga u znaku prihvaćanja prava i obveza koje iz njega proizlaze, potpisuju po ovlaštenim osobama.

Članak 11.

Ovaj ugovor sastavljen je u 5 (pet) istovjetnih primjerka od kojih svaka ugovorna strana zadržava po 2 (dva), a 1 (jedan) se dostavljaju Ministarstvu zaštite okoliša i energetike.

Članak 12.

Ugovorne stranke suglasne su da će sve nesporazume pokušati riješiti sporazumno, a u slučaju spora po ovom ugovoru nadležan je Općinski sud u Šibeniku.

KLASA:

URBROJ:

Korisnik: Davatelj koncesijskog odobrenja:

Javna ustanova

“Nacionalni park Krka”

Šibenik

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_